OpenLLM-France/wikimedia huggingface dataset:
# Mainà cendrós

El mainà cendrós (Acridotheres cinereus) és una espècie d'ocell de la família dels estúrnids (Sturnidae) que habita el camp obert del sud de Sulawesi. El seus hàbitats són les terres llaurades, els jardins rurals i les terres agrícoles inundades. El seu estat de conservació es considera vulnerable.
Ha estat introduït a Timor.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «mainà cendrós». Diccionari dels ocells del món. TERMCAT. [Consulta: 29 agost 2022].
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 674. ISBN 978-84-16728-37-4.
* ↑ BirdLife International. «Pale-bellied Myna. Acridotheres cinereus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
# Magdalena Sibil·la de Saxònia-Weissenfels

Magdalena Sibil·la de Saxònia-Weissenfels —en alemany, Magdalena Sybille von Sachsen-Weißenfels— (Halle, 3 de setembre de 1673 - Eisenach, 28 de novembre de 1726) era filla del duc Joan Adolf I de Saxònia-Weissenfels (1649-1697) i de la princesa Joana Magdalena de Saxònia Altenburg (1656-1686).

## Matrimoni i fills

El 28 de juliol de 1708 es va casar amb el duc Joan Guillem de Saxònia-Eisenach (1666-1729), fill del duc Joan Jordi I (1634-1686) i de Joana de Sayn-Wittgenstein (1632-1701). El matrimoni va tenir tres fills:
* Joana Magdalena (1710-1711)
* Cristina Guillemina (1711-1740), casada amb el príncep Carles de Nassau-Usingen (1712-1775).
* Joan Guillem, nascut i mort el 1713.

## Enllaços externs

* Magdalena Sibil·la
* ThePeerage.com
* Geneall.net
# Elisabet Cabeza Gutés

Elisabet Cabeza Gutés (Sabadell, 1965) és una periodista cinematogràfica i directora de documentals catalana.

## Biografia

Es va doctorar en Ciències de la Comunicació per la Universitat Autònoma de Barcelona. El 1990 va començar a treballar a la secció internacional del diari Avui com a corresponsal a París, i des del 1996 en la secció de cultura i espectacles. Des del 2006 treballa com a freelance i ha cobert festivals internacionals de cinema (Canes, Venècia, Berlín) pels programes Cinema 3 i Sala 33 (TV3) i Días de cine i Versión española (TVE). És la corresponsal a Espanya de la revista britànica de cinema Screen International i professora associada a la Facultat de Ciències de la Comunicació de la Universitat Autònoma de Barcelona.
Al costat d'Esteve Riambau ha codirigit dos documentals: La doble vida del faquir que fou presentat a la secció Zabaltegi-Especials del Festival Internacional de Cinema de Sant Sebastià 2005, i Màscares, protagonitzat per Josep Maria Pou i que es va presentar a la secció Zabaltegi-Nous Directors del Festival Internacional de Cinema de Sant Sebastià 2009.

## Filmografia

* La doble vida del faquir, 2005
* Màscares, 2009

## Llibres

* Això és una altra història, 1995 amb Susan E. Hinton
* Antonio Chavarrías. El cineasta de l'ombra, Editorial Pòrtic 2012 ISBN 978-84-393-8898-2
* Indis, cowboys i mestresses de casa. Construcció i desconstrucció d'arquetips del somni americà al western i melodrama de Hollywood dels anys 50

## Bibliografia

* Máscaras (Elisabet Cabeza, Esteve Riambau) de Jesús Miguel Sáez González. A: Vivat Academia, ISSN-e 1575-2844, Nº. 109, 2009, págs. 89-90

## Referències

* ↑ Magí Crusells Directores de cine en Cataluña: de la A a la Z, p. 61
* ↑ Elisabet Cabeza a catalanfilms.cat
* ↑ Elisabet Cabezas al Grup 62
* ↑ Elisabet Cabeza al web del professorat de l'UAB
* ↑ Màscares al web dels Goya

## Enllaços externs

* Articles d'Elisabet Cabeza a eldiario.es
# Ernest II de Saxònia-Altenburg

Ernest II de Saxònia-Altemburg (Altemburg, Turíngia, 1871 - Castell de Fröhliche Wiederkunft 1955) va ser el darrer duc sobirà de Saxònia-Altemburg, que ostentà la sobirania del ducat centreuropeu des de 1908 fins a 1918.
Nascut a Altemburg, capital del ducat de Saxònia-Altemburg (actualment a l'estat de Turíngia), el dia 31 d'agost de 1871, fill del príncep Maurici de Saxònia-Altemburg i de la princesa Augusta de Saxònia-Meiningen, Ernest era net per via paterna del duc Jordi I de Saxònia-Altenburg i de la duquessa Maria de Mecklemburg-Schwerin; mentre que per via materna ho era del duc Bernat II de Saxònia-Meiningen i de la princesa Maria de Hessen-Kassel.
El dia 27 de febrer de 1898 es casà a la ciutat de Bückeburg, capital del principat de Schaumburg-Lippe, amb la princesa Adelaïda de Schaumburg-Lippe, filla del príncep Guillem de Schaumburg-Lippe i de la princesa Bathildis d'Anhalt. La parella tingué quatre fills:
Ernest II i la princesa Adelaïda de Schaumburg-Lippe es divorciaren l'any 1920. Immediatament després, el duc inicià una relació morganàtica amb Maria Triebel amb qui es casà el 1934 al Castell de Fröhliche Wiederkunft. D'aquesta segona unió no en nasqué cap fill.
Ernest II rebé formació militar al si de l'exèrcit prussià. Des de ben jove fou designat pel seu oncle hereu al tron altemburguès davant de l'absència d'un hereu per línia directa. Així, Ernest heretà el tron d'Altemburg el 1908. Durant deu anys regí el ducat.
Amb la derrota militar a la Primera Guerra Mundial, el sistema de prínceps alemanys caigué i amb ells el ducat de Saxònia-Altemburg. Així, el dia 13 de novembre de 1918 hagué d'abdicar.
Malgrat tot, la pèrdua del tron no significà una pèrdua de poder si més no de caràcter informal. Els Saxònia-Altemburg seguien mantenint una posició privilegiada en la vida pública de Turíngia, ja que la República de Weimar els havia indemnitzat amb fortes sumes econòmiques.
Amb l'avenç de les tropes soviètiques, el duc Ernest decideix romandre a Saxònia aconseguint poder seguir vivint al Castell de Fröhliche Wiederkunft. Així, morí al castell el dia 22 de març de 1955 a l'edat de 84 anys. A la seva mort, el príncep Jordi Maurici de Saxònia-Altemburg fou dipositari dels drets històrics de la família dels Altemburg.
# Marc Aci Balb

Marc Aci Balb (Marcus Atius Balbus, 105 - 51 aC) va ser un polític romà de finals del període republicà, membre d'una família plebea.
Va ser pretor l'any 62 aC i va rebre el govern de Sardenya. L'any 59 aC va ser vigintivir per a establir la divisió de la terra a Campània. Provenia d'una família senatorial natural d'Arícia, ciutat del Laci. La seva mare, Pompeia Estrabó, era germana de Pompeu Estrabó, el pare de Pompeu Magne. Aci es va casar amb Júlia, la germana de Juli Cèsar, amb la qual va ser pare de tres filles, entre elles, Àcia, la mare del futur emperador August.

## Referències

* ↑ Smith, William (editor). Dictionary of Greek and Roman biography and mythology. Vol. I. Londres: Walton and Maberly, 1841, p. 455.
# Subligaculum

Un subligaculum (del llatí subligo , "lligar per sota" i -culum, sufix que indica "instrument") va ser una de les peces interiors més usades pels antics romans, l'ús en la societat romana es va estendre des dels veïns etruscos. Va ser una evolució de la vestimenta que portaven els grecs i els egipcis.
El subligaculum era una mena de tapall o pantalonet curt constituït per una tira de lli o cuir, una mena de tanga actual simple, que s'embolicava al voltant de les cuixes i es lligava a la cintura. Va ser usat tant per homes com per dones (les dones el complementaven en paral·lel amb una fàscia pectoralis o strophium ). Els homes el portaven sota de la seua túnica o toga, i les dones, sota de la stola .
Formava part de la vestimenta d'atletes, actors i gladiadors a l'escenari on actuaven. Entre els gladiadors, el portaven en particular, els reciaris (retiarii , aquells que portaven una xarxa) que el mantenien subjecte a la cintura mitjançant un ampli cinturó o balteus. S'han trobat subligacula de cuir en excavacions del Londres romà.
El subligaculum amb forma de tapall es lligava de la següent manera: primer, es lligaven els cordons al voltant de la cintura amb la part llarga penjant cap enrere, cobrint les natges. Després, es col·locava la part llarga entre les cames i s'estirava cap amunt darrere d'un nus que es feia lligat al davant per acabar col·locant-lo sobre els llaços perquè formés un tapall convencional.

## Referències

* 1 2 «Subligaculum». [Consulta: 27 setembre 2019].
* ↑ José Guillen. Urbs Roma. Volumen I. La vida privada. Salamanca: Sígueme, 1988, p. 269-270.
* ↑ «Roman Collection». Museum of London. [Consulta: 27 setembre 2019].

## Bibliografia

* Peter Connolly, Hazel Dodge: Die antike Stadt. Ein Leben in Athen & Rom. Könemann, Köln 1998, ISBN 3-8290-1104-0.
* David J. Symons, Costume of Ancient Rome , New York, Chelsea House Publications, 1987. ISBN 1-55546-768-7.
* Ugo Enrico Paoli, Vita Romana, Oscar Mondadori, 2010. ISBN 978-88-04-33727-0.

## Enllaços externs

* The Loincloth of Borneo
* Breechcloth on Wordnik, 22.12.2009
* Breechcloth by Rick Obermeyer (Dec. 1990), 22.12.2009
# Marc Gal·li

Marc Gal·li (en llatí Marcus Gallius) va ser un magistrat romà del segle i aC. Fill de Quint Gal·li (pretor el 63 aC).
Va ser pretor, tot i que no consta la data en què va exercir aquesta magistratura. L'any 43 aC estava amb Marc Antoni. Probablement era el mateix personatge que el senador Marc Gal·li, el qual va adoptar al futur emperador Tiberi quan era molt jove i va deixar-li un gran llegat. Tiberi va fer esborrar més tard el nom del seu pare adoptiu.

## Referències

* ↑ [https://quod.lib.umich.edu/m/moa/acl3129.0002.001/231?rgn=full+text;view=image;q1=GalliusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 221. ]
# Lula (desambiguació)

«Lula» té aquests significats:

## Biografies

* Luiz Inácio Lula da Silva, polític brasiler

## Geografia

* Lula (Nuoro), municipi italià
* Lula (Eslovàquia), municipi eslovac
* Lula (Geòrgia), població estatunidenca a l'estat de Geòrgia
* Lula (Mississipi), població estatunidenca a l'estat de Mississipi
# Lula (Mississipi)

Lula és una població dels Estats Units a l'estat de Mississipi. Segons el cens del 2000 tenia 370 habitants.

## Demografia

Segons el cens del 2000, Lula tenia 370 habitants, 134 habitatges, i 84 famílies. La densitat de població era de 340,1 habitants per km².
Dels 134 habitatges en un 28,4% hi vivien nens de menys de 18 anys, en un 32,8% hi vivien parelles casades, en un 25,4% dones solteres, i en un 37,3% no eren unitats familiars. En el 35,1% dels habitatges hi vivien persones soles el 24,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,58.
Per edats la població es repartia de la següent manera: un 30,8% tenia menys de 18 anys, un 9,5% entre 18 i 24, un 22,7% entre 25 i 44, un 16,8% de 45 a 60 i un 20,3% 65 anys o més.
L'edat mediana era de 33 anys. Per cada 100 dones de 18 o més anys hi havia 85,5 homes.
La renda mediana per habitatge era de 23.125 $ i la renda mediana per família de 33.295 $. Els homes tenien una renda mediana de 26.944 $ mentre que les dones 19.318 $. La renda per capita de la població era de 12.008 $. Entorn del 35,6% de les famílies i el 39,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lula». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lula». American Fact Finder. Oficina del Cens dels Estats Units, 12-01-2010.
# Lukáčovce

Lukáčovce és un poble i municipi d'Eslovàquia que es troba a la regió de Nitra, al sud-oest del país. El 2021 tenia 1.167 habitants.

## Història

La primera menció escrita de la vila es remunta al 1309.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História obce» (en eslovac). Obec Lukáčovce. [Consulta: 7 agost 2022].
# Malayalis

* Aquest article tracta sobre sobre el poble malayali a Tamil Nadu. Si cerqueu sobre el poble malayali de Kerala, vegeu «Malayalikal».
Malayalis és una ètnia que habita les muntanyes al sud i nord dels districtes d'Arcot i Salem a Tamil Nadu. Al cens del 1881 eren 69.396.
Segons la seva tradició haurien emigrat de Conjevaram vers el segle xiii per persecucions religioses; segons alguns malayalais el 1132 els vedars de Kangundi van demanar esposes als kondekatti vellalars de Conjevaram i aquestos no en van voler entregar cap; llavors set joves vellalar foren segrestades; per rescatar-les un grup de vellalars amb set gossos les van anar a buscar; si els gossos no tornaven és que haurien mort; els vellalars van atrapar als segrestadors verdars i els van matar i van poder retornar però com que havia passat força temps havien estat donats per morts i havien quedat fora de la casta; llavors es van casar amb les noies rescatades i es van retirar a les muntanyes Jawadi; la llegenda la tenien escrita en una fulla, però fins al segle xix no la coneixia ningú, ja que cap membre de l'ètnia sabia llegir.
La seva llengua és el tàmil i les seves característiques físiques i de vestimenta són també les mateixes que la dels pobles de l'entorn i només es diferencien per algunes costums principalment religioses. La seva deïtat principal és Kali a la que dediquen una festa de 15 dies cada any.
Les cerimònies nupcials no tenen intervenció de bramans; la infidelitat té un cert grau de tolerància dins la mateixa casta; hi ha restes d'antigues institucions poliàndriques però avui aquest sistema ja no està vigent. Si una dona abandona al seu marit per un altre home de la mateixa casta, els fills són considerats només del marit. Els fills malayalais, encara molt joves, són casats a dones madures i el sogre d'aquestes és el que garanteix la funció procreativa; quan el nen marit arriba a l'edat adulta i els seus fills mascles procreats de fet pel pare són casats amb altres dones encara infants, són llavors ells els que procreen amb les dones adultes amb les quals han estat casats. En alguns llocs les vídues s'han de tornar a casar fins i tot si són molt velles; si es neguen són portades a casa del sacerdot i per evitar la sort que allí les espera quasi totes accepten; a la comarca d'Uttunkarai el dia del casament la núvia ha de tenir relacions sexuals amb tots els homes que ho vulguin del seu poble, però des de l'endemà només pot tenir-ne amb el marit.
Quan un estranger s'acosta, a la primera persona que saluda està obligada a portar-lo a casa seva i oferir-li hospitalitat. Antigament pagaven tribut als poligars de la regió però en general era simbòlic. Les seves cases eren estructures baixes i llargues amb les plantes assegurades contra el vent per llargs bambús posats a intervals; antigament els pobles estaven rodejats d'una tanca de bambú.

## Vegeu també

* Melagiris.

## Referències

* 1 2 3 4 5 6 Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Malaysian Open 2014 (ATP)

* Aquest article tracta sobre el torneig de l'ATP. Si cerqueu el torneig de la WTA, vegeu «Malaysian Open 2014 (WTA)».
El Torneig de Kuala Lumpur 2014, oficialment conegut com a Malaysian Open 2014, és un esdeveniment de tennis masculí disputat sobre pista dura que pertany a les sèries 250 de l'ATP. La sisena edició del torneig es va celebrar entre el 20 i el 28 de setembre de 2014 al Putra Indoor Stadium de Bukit Jalil, prop de Kuala Lumpur, Malàisia.
El tennista japonès Kei Nishikori va guanyar el seu tercer títol de la temporada. El seu rival en la final, el francès Julien Benneteau fou finalista d'aquest torneig per tercera edició consecutiva.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | K. Nishikori | 6 | 6 | |
| | R. Ram | 2 | 3 | | 1 | K. Nishikori | 6 | 6 | |
| | G. Soeda | 6⁵ | 4 | | | M. Matosevic | 3 | 0 | |
| | M. Matosevic | 7 | 6 | | | | | | | 1 | K. Nishikori | 6 | 4 | 6 |
| 3 | L. Mayer | 6⁵ | 4 | | | | | | | | J. Nieminen | 3 | 6 | 2 |
| | J. Nieminen | 7 | 6 | | | J. Nieminen | 6 | 6 | | | | | | |
| | M. Przysiężny | 4 | 7 | 3 | 7 | P. Andújar | 3 | 4 | | | | | | |
| 7 | P. Andújar | 6 | 6⁶ | 6 | | | | | | | | | | | 1 | K. Nishikori | 7 | 6 |
| 5 | P. Cuevas | 3 | 7 | 7 | | | | | | | | | | | 4 | J. Benneteau | 6$^4$ | 4 |
| | I. Dodig | 6 | 5 | 5 | 5 | P. Cuevas | 3 | 7 | 4 | | | | | |
| WC | F. Krajinović | 4 | 3 | | 4 | J. Benneteau | 6 | 6$^3$ | 6 | | | | | |
| 4 | J. Benneteau | 6 | 6 | | | | | | | 4 | J. Benneteau | 6 | 6 | |
| | B. Becker | 6 | 7 | | | | | | | 2 | E. Gulbis | 4 | 4 | |
| | P-H. Herbert | 4 | 6$^4$ | | | B. Becker | 3 | 5 | | | | | | |
| Q | P. Petzschner | 3 | 7 | 1 | 2 | E. Gulbis | 6 | 7 | |
| 2 | E. Gulbis | 6 | 6$^3$ | 6 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| | Andre Begemann Julian Knowle | 6 | 6 | |
| | Scott Lipsky Rajeev Ram | 3 | 3 | | | Andre Begemann Julian Knowle | 2 | 4 |
| 4 | Marcin Matkowski Leander Paes | 6 | 6⁵ | [10] | 4 | Marcin Matkowski Leander Paes | 6 | 6 |
| WC | Jürgen Melzer Philipp Petzschner | 2 | 7 | [6] | | | | | 4 | Marcin Matkowski Leander Paes | 3 | 7 | [10] |
| | Leonardo Mayer João Sousa | 6$^3$ | 6 | [8] | | | | | 2 | Jamie Murray John Peers | 6 | 6⁵ | [5] |
| 3 | Dominic Inglot Florin Mergea | 7 | 4 | [10] | 3 | Dominic Inglot Florin Mergea | 2 | 6$^0$ |
| | Benjamin Becker Rameez Junaid | 6² | 0 | | 2 | Jamie Murray John Peers | 6 | 7 |
| 2 | Jamie Murray John Peers | 7 | 6 | | | | | |

## Enllaços externs

* Web oficial Arxivat 2015-05-24 a Wayback Machine. (anglès)
* Quadre individual masculí PDF
* Quadre dobles masculins PDF
Kuala Lumpur :
2009
2010
2011
2012
2013
2014
2015 :
ATP World Tour 2014
< 2013
2015 > :
ATP World Tour Finals, Londres :
# Malaysian Open 2012

El Torneig de Kuala Lumpur 2012, oficialment conegut com a Malaysian Open 2012, és un esdeveniment de tennis masculí disputat sobre pista dura que pertany a les sèries 250 de l'ATP. La quarta edició del torneig es va celebrar entre el 22 i el 30 de setembre de 2012 al Bukit Jalil Sports Complex de Kuala Lumpur, Malàisia.
El tennista argentí Juan Mónaco va guanyar el seu quart títol individual de la temporada.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | D. Ferrer | 6 | 6 | |
| | A. Bogomolov, Jr. | 4 | 2 | | 1 | D. Ferrer | 4 | 6 | 6 |
| | I. Sijsling | 7 | 7 | | | I. Sijsling | 6 | 3 | 4 |
| 5 | F. López | 6$^0$ | 6² | | | | | | | 1 | D. Ferrer | 4 | 1 | |
| 4 | A. Dolhopòlov | 3 | 6 | 3 | | | | | | 7 | J. Benneteau | 6 | 6 | |
| | A. Falla | 6 | 3 | 6 | | A. Falla | 2 | 2 | | | | | | |
| | M. Ebden | 5 | 2 | | 7 | J. Benneteau | 6 | 6 | | | | | | |
| 7 | J. Benneteau | 7 | 6 | | | | | | | | | | | | 7 | J. Benneteau | 5 | 6 | 3 |
| | D. Istomin | 5 | 4 | | | | | | | | | | | | 2 | J. Mónaco | 7 | 4 | 6 |
| | N. Davidenko | 7 | 6 | | | N. Davidenko | 4 | r | | | | | | |
| | A. Ramos | 7 | 2 | 1 | 3 | K. Nishikori | 6 | | | | | | | |
| 3 | K. Nishikori | 6⁵ | 6 | 6 | | | | | | 3 | K. Nishikori | 2 | 6 | 6$^4$ |
| | V. Pospisil | 6 | 7 | | | | | | | 2 | J. Mónaco | 6 | 2 | 7 |
| Q | M. Yani | 3 | 5 | | | V. Pospisil | 3 | 4 | | | | | | |
| WC | Y-t. Wang | 4 | 5 | | 2 | J. Mónaco | 6 | 6 | |
| 2 | J. Mónaco | 6 | 7 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | Mariusz Fyrstenberg Marcin Matkowski | 4 | 6 | [10] |
| Alt | Vasek Pospisil Sanam Singh | 6 | 3 | [5] | 1 | Mariusz Fyrstenberg Marcin Matkowski | 3 | 6$^3$ |
| 4 | Julian Knowle Filip Polášek | 3 | 6 | [4] | | Colin Fleming Ross Hutchins | 6 | 7 |
| | Colin Fleming Ross Hutchins | 6 | 2 | [10] | | | | | | Colin Fleming Ross Hutchins | 7 | 5 | [7] |
| | Nikolai Davidenko Dick Norman | 3 | 3 | | | | | | 3 | Alexander Peya Bruno Soares | 5 | 7 | [10] |
| 3 | Alexander Peya Bruno Soares | 6 | 6 | | 3 | Alexander Peya Bruno Soares | 7 | 6 |
| | Michael Kohlmann Frank Moser | 6$^3$ | 4 | | 2 | Daniele Bracciali Marcelo Melo | 6⁶ | 1 |
| 2 | Daniele Bracciali Marcelo Melo | 7 | 6 | | | | | |

## Enllaços externs

* Web oficial Arxivat 2017-05-24 a Wayback Machine. (anglès)
* Quadre individual masculí PDF
* Quadre dobles masculins PDF
Kuala Lumpur :
2009
2010
2011
2012
2013
2014
2015 :
ATP World Tour 2012
< 2011
2013 > :
ATP World Tour Finals, Londres :
# Sykeston

Sykeston és una població dels Estats Units a l'estat de Dakota del Nord. Segons el cens del 2000 tenia 153 habitants.

## Demografia

Segons el cens del 2000, Sykeston tenia 153 habitants, 74 habitatges, i 40 famílies. La densitat de població era de 155,5 hab./km².
Dels 74 habitatges en un 21,6% hi vivien nens de menys de 18 anys, en un 45,9% hi vivien parelles casades, en un 5,4% dones solteres, i en un 45,9% no eren unitats familiars. En el 43,2% dels habitatges hi vivien persones soles el 23% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,83.
Per edats la població es repartia de la següent manera: un 24,8% tenia menys de 18 anys, un 2,6% entre 18 i 24, un 22,2% entre 25 i 44, un 23,5% de 45 a 60 i un 26,8% 65 anys o més.
L'edat mediana era de 46 anys. Per cada 100 dones de 18 o més anys hi havia 113 homes.
La renda mediana per habitatge era de 21.500 $ i la renda mediana per família de 28.750 $. Els homes tenien una renda mediana de 21.000 $ mentre que les dones 15.625 $. La renda per capita de la població era d'11.342 $. Entorn del 10,5% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sykeston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sykeston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Syfy

Syfy, antigament conegut com a Sci Fi, és un canal de televisió de pagament, propietat d'NBC Universal Global Networks, que va iniciar les seves emissions als EUA el 24 de setembre de 1994. S'especialitza en sèriès i pel·lícules de ciència-ficció, fantàstiques i de temàtica sobrenatural. Emet en diferents països i en diverses llengües i es pot veure exclusivament a través de plataformes de televisió de pagament.
L'any 2009 es realitzà el canvi de nom del canal als EUA, passant-se a anomenar Syfy. En altres països el canvi es realitzà l'any següent.

## Programació

Algunes de les sèries emeses per aquest canal són les següents:
* Alias
* Andromeda
* Battlestar Galactica
* Caprica
* Doctor Who
* Earth 2
* Eureka
* First Wave
* Haven
* Herois
* Kyle XY, emesa només en alguns països
* The Cape
* The Sentinel
* Seven Days
* Space: Above and Beyond
* Stargate Atlantis
* Star Trek: Enterprise
* Tremors
* Warehouse 13

## Referències

* ↑ El canal Sci Fi es torna Syfy amb l'estrena de 'Warehouse 13' Pantalla completa. Març, 2010

## Enllaços externs

* Syfy
# Haruo Arima

Haruo Arima, és un exfutbolista japonès.

## Selecció japonesa

Haruo Arima va disputar 2 partits amb la selecció japonesa.

## Enllaços externs

* Japan National Football Team Database